PAKRUOK EN KIDO MARWA.
Pakruok, en kido marua kaka Onagi.Ei Mbuyi mar Jaluodotcom koro Timbewa kata Kitua ok iyudie en mana Weche matimore Uganda. Nitiere weche mangeny kendo beyo matimore egwengewa to ok inyal nenogi kata somo gi ei Mbuyi. Luodotcom ne ochakore maber to nyaka ne chak ndike kod dho Wagunda mit mare nene olal chuth.An kod adiera ni ji matin ahinya mandalogi somo Jaluodotcom.Thoth ji ne oweyo somo Jaluodotcom nikech onge puonj magi yudoe.
Mwache ok pakre bende Mwache onge kod tugo mar OHANGLA NE EN MIEL MAR LIEL MAJI BUDHO GODO KAMA NGATO OTHOYE KENDO YAWUOYI KATA JOMA CHUO NE PAKORE KENDO GWEYO KAGI PARO GODO MA OSE NINDO KENDO MINE NE NYONO KENDO GOYO OTENGA KOD SIGUEYA KOD SIGALAGALA KOD PAKRUOK MAKORO. THOTH JOGO MAKORO MIELO OHANGLA OK ONGEYO CHAKRUOK MARE. JOLUO NE TUGO AHINYA KAR LIEL. GETRUOK ,PAKRUOK, SIGUEYA, RINGO E LIARE KOD TONG KOD OKUMBA, DONJO EI OT KOD RUADH, RUAKO LIGISA,RUAKO CHIEN, RUAKO KIMA KOD TINGO KUOT MAGI GIN KITUA MAOK NYAL LOKORE KATA WASOMO KATA OK WASOMO. GOYO BUL, TUNG MAR DHIANG,YIEKO AJAWA, FIRIMBI,GARA E TIELO,TINGO ORENGO, ARUNGU KOD TONG, KONDO E WICH KAKA IMIEL KODE.ASILI MAR ODUNDU KOD MAMOKO.
Jothurwa , timbewa kata tukewa ngeny maok inyal tieko koro kara ketho sechewa ni wadwaro mana ngeyo timbe Wagunda kata Mwache to wawapuonjre uru ekindua wawegi kaka timbewa gi dwaro lal nono. Wamed timo kinda kod puonjo jomatindo tukewa kata dak marwa eyo maber.
Onge wach,
Nyasaye oritu uduto kamoro amora ma untiere epiny mangima.
Jandikoen
Odhiambo Omolo Jarongo- Kodero Bara.
Omera Jako Kodero Bara
Iyie kodi putu!
Jarongo ayie kodi ahinya ni jaluo.com osebayo nyong’ matin tinde olokore mar ogendni duto ma kata gima onagi onego wuoye gi dhogi to iyudo ka omor ni ji duto gi dho wagunda!Kuom timbe Luo machon ma ikwano kae go gima ok mora ni ohangla ma sani opong’o pinyni ok en ohangla mane wang’eyo chon cha! Bende kaka iwacho adier ni en gima igoyo eliel to kit Jaluo chon thum mane igoyo mar yuak ji ne ok miel ga! wayie kod joma ne ochako mbuyi ni mar miwa thuolo mondo wawuoye to yuak en mana ni wadog e dhowa ma ka wan kod wachwa to wang’eyo kendwa.Ang’eyo ni mano ok bi bet mayot nikech kata mana mbuyi mar Nyamwanda be tinde dho Wagunda ema ndikree.
Leave a comment
No trackbacks yet.
luo_Latn luo_Latn luo_Latn luo_Latn luo_Latn luo_Latn luo_Latn swe_Latn swe_Latn luo_Latn luo_Latn eng_Latn eng_Latn